На основу члана 5. став 5. и члана 8. став 4. Закона о агенцијском запошљавању („Службени гласник РС”, број 86/19),

Министар надлежан за послове рада доноси

ПРАВИЛНИК

о условима за издавање дозволе за рад Агенције за привремено запошљавање и полагање стручног испита за рад те агенције

"Службени гласник РС", број 96 од 31. децембра 2019.

Члан 1.

Овим правилником прописују се: просторни и технички услови за рад Агенције за привремено запошљавање (у даљем тексту: Агенција), ближи услови и начин издавања, одузимања и престанка важења дозволе за рад Агенције (у даљем тексту: Дозвола); услови у погледу стручне оспособљености законског заступника привредног друштва или предузетника, односно запосленог који је овлашћен за закључивање уговора у складу са законом којим се уређује агенцијско запошљавање (у даљем тексту: овлашћено лице), као и програм, садржина и начин полагања стручног испита за рад Агенције (у даљем тексту: Стручни испит) и начин утврђивања висине накнаде за рад Комисије за полагање стручног испита за рад агенција за привремено запошљавање (у даљем тексту: Комисија).

Члан 2.

Агенција, у погледу просторне и техничке опремљености, мора да испуњава следеће услове, и то:

1) да има најмање две радне просторије, од по најмање 12 m² површине повезане вратима, од којих једна служи као канцеларија за рад и пријем странака, а друга као чекаоница за странке;

2) да има санитарне просторије;

3) да радне просторије у којима се обавља делатност Агенције нису истовремено и просторије за становање;

4) да радне просторије у којима се обавља делатност Агенције нису подрумске просторије;

5) да у радним просторијама постоји неопходна канцеларијска опрема за рад запослених и пријем странака;

6) директан телефон/факс;

7) најмање један компјутер са интернет везом.

Члан 3.

Поступак утврђивања испуњености просторних и техничких услова за рад Агенције отпочиње подношењем Захтева за утврђивање испуњености просторних и техничких услова за рад Агенције за привремено запошљавање (Образац 1.), који је одштампан уз овај правилник и чини његов саставни део.

Захтев за утврђивање просторних и техничких услова за рад Агенције за привремено запошљавање (у даљем тексту: Захтев) подноси се Инспекторату за рад – организационој јединици према пословном седишту Агенције, односно њеног организационог облика у коме ће се обављати делатност Агенције.

Члан 4.

Уз Захтев прилаже се:

1) правни основ за коришћење просторија;

2) плански приказ радних просторија, са наведеном површином сваке просторије и спратом;

3) списак неопходне канцеларијске опреме којом располаже.

Члан 5.

Поступак утврђивања испуњености просторних и техничких услова за рад Агенције обухвата проверу података из Захтева и достављене документације и преглед радних просторија и канцеларијске опреме.

Прегледом радних просторија утврђује се усаглашеност стварног стања са достављеним подацима из захтева.

Испуњеност прописаних просторних и техничких услова за рад Агенција утврђује се у року од 15 радних дана од дана пријема уредног Захтева.

Члан 6.

Агенција мора да има лице које је овлашћено за закључивање уговора о раду и уговора о уступању запослених које испуњава следеће услове, и то да има:

1) стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;

2) положен стручни испит за рад агенција за привремено запошљавање.

Члан 7.

Поступак утврђивања испуњености услова за рад Агенције отпочиње подношењем Захтева за утврђивање испуњености услова за рад Агенције за привремено запошљавање (Образац 2.), који је одштампан уз овај правилник и чини његов саставни део.

Уз Захтев за утврђивање испуњености услова за рад Агенције за привремено запошљавање (у даљем тексту: Захтев за издавање Дозволе) прилаже се:

1) доказ о испуњености просторних и техничких услова за рад Агенције;

2) доказ о овлашћеном лицу са положеним Стручним испитом;

3) доказ о уплаћеној републичкој административној такси за издавање Дозволе;

4) остале доказе у складу са законом којим се уређује агенцијско запошљавање.

Ако се Захтев за издавање Дозволе подноси за продужење дозволе за рад Агенције, за исте просторије за које је издата дозвола за рад Агенције, није потребно поново утврђивати испуњеност просторних и техничких услова.

Ако Захтев за издавање Дозволе подноси регистрована агенција за запошљавање сматра се да испуњава просторне и техничке услове за рад Агенције.

Члан 8.

Стручни испит полажу лица која се оспособљавају за обављање послова уступања запослених.

Стручни испит полаже се у Министарству, на основу Пријаве за полагање стручног испита за рад агенција за привремено запошљавање (Образац 3.), који је одштампан уз овај правилник и чини његов саставни део.

Члан 9.

Пријаву за полагање стручног испита за рад агенција за привремено запошљавање (у даљем тексту: Пријава) подноси привредно друштво или предузетник за овлашћено лице у том друштву или код предузетника, а може је поднети и свако лице које испуњава услове у погледу нивоа образовања за полагање Стручног испита и које жели да се оспособи за обављање послова уступања запослених.

Лице које је пријављено за полагање Стручног испита јесте кандидат за полагање Стручног испита (у даљем тексту: кандидат).

Уз пријаву се прилаже:

1) диплома, односно уверење о степену и врсти образовања кандидата (оригинал или оверена фотокопија);

2) фотокопија личне карте кандидата или очитана лична карта;

3) доказ о уплати републичке административне таксе за полагање Стручног испита.

Члан 10.

Стручни испит полаже се по Програму за полагање Стручног испита за рад агенција за привремено запошљавање, који је одштампан уз овај правилник и чини његов саставни део.

Члан 11.

Програм за полагање Стручног испита за рад агенција за привремено запошљавање (у даљем тексту: Програм) се састоји од општег и посебног дела који се полажу усмено.

Општи део Програма садржи: уставна начела и опште и посебне прописе у области рада и права по основу рада.

Посебни део Програма садржи важеће прописе којима се уређују: права, обавезе и одговорности Агенције, послодавца корисника, уступљених запослених и друга питања у области рада и рада агенција за привремено запошљавање, као и суштинске разлике агенцијског запошљавања и других облика радног ангажовања.

Члан 12.

Стручни испит полаже се пред Комисијом коју решењем образује министар надлежан за послове рада.

Комисија има председника, четири члана, четири заменика и секретара.

Испитивачи морају имати стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит или правосудни испит и радно искуство на нормативним пословима у области рада од најмање пет година.

Секретар Комисије мора имати високо образовање и радно искуство на нормативним и студијско-аналитичким пословима у области рада од најмање једне године.

Члан 13.

Решењем о образовању Комисије утврђује се њен састав и одређују председник, чланови, заменици и секретар који обавља административне послове, као и висина накнаде за њихов рад.

Члан 14.

Председник, чланови Комисије и њихови заменици јесу испитивачи.

Председник руководи радом Комисије.

У случају одсутности председника, Стручни испит може се одржати ако је председник Комисије пре почетка испита одредио члана који ће руководити радом Комисије и привремено га заменити.

У случају одсутности члана Комисије привремено га замењује заменик члана.

Стручни испит одржава се пред Комисијом ако је присутно најмање три испитивача.

Члан 15.

Комисија утврђује рок у коме кандидат приступа полагању Стручног испита, који не може бити дужи од два месеца од дана пријема Пријаве.

О датуму, времену и месту полагања Стручног испита Комисија је дужна да подносиоцу Пријаве достави писмено обавештење, најкасније 15 дана пре дана одређеног за полагање Стручног испита.

Члан 16.

Ако кандидат не приступи полагању Стручног испита или ако пре полагања Стручног испита изјави да није спреман за полагање, сматраће се да је одустао од полагања Стручног испита.

Комисија, на захтев кандидата упућеног пре дана одређеног за полагање Стручног испита може одложити полагање Стручног испита ако је кандидат из оправданих разлога спречен да полаже тог дана (због болести или из других оправданих разлога) и ако кандидат поднесе одговарајуће доказе одмах или најкасније у року од седам дана од дана подношења захтева за одлагање.

Члан 17.

Пре почетка полагања Стручног испита, утврђује се идентитет кандидата увидом у личну карту или другу личну исправу и кандидати се упознају са правилима којих се морају придржавати током Стручног испита.

Члан 18.

Ако у току трајања Стручног испита кандидат неоправдано одустане од започетог полагања, сматраће се да Стручни испит није положио.

Комисија може одложити започето полагање Стручног испита ако је кандидат због болести или из других оправданих разлога спречен да настави полагање.

Одлагање Стручног испита из става 2. овог члана и члана 16. став 2. овог правилника врши се за први наредни испитни рок.

Стручни испит не може се поновно одлагати.

Члан 19.

О току Стручног испита води се Записник о полагању Стручног испита за рад агенција за привремено запошљавање (Образац 4.), који је одштампан уз овај правилник и чини његов саставни део.

У Записнику о полагању Стручног испита за рад агенција за привремено запошљавање (у даљем тексту: Записник) наводи се: идентитет кандидата, ниво образовања, ток Стручног испита, односно постављена питања, оцена на Стручном испиту, да ли је кандидат неоправдано одустао од полагања Стручног испита и друге чињенице битне за ток и крајњу оцену Стручног испита.

Записник се води за сваког кандидата појединачно и потписују га сви присутни испитивачи.

Члан 20.

Стручни испит почиње полагањем општег дела Програма.

Након положеног општег дела Програма кандидат приступа полагању посебног дела Програма.

Кандидат који није положио општи део Програма не може приступити полагању посебног дела Програма.

Члан 21.

Успех на општем и посебном делу Програма оцењују испитивачи присутни на полагању, већином гласова.

Оцењивање се врши оценом „положио” или „није положио”.

Члан 22.

Кандидат који је положио општи део Програма, а није положио посебни део Програма, поново полаже само посебни део Програма.

Кандидат који није положио посебни део Програма може поново полагати тај део Програма у наредном испитном року.

Члан 23.

Кандидат који није положио Стручни испит може приступити поновном полагању Стручног испита по истеку 15 дана од дана полагања Стручног испита.

Члан 24.

Кандидату који је положио Стручни испит издаје се Уверење о положеном стручном испиту за рад агенција за привремено запошљавање (Образац 5.), који је одштампан уз овај правилник и чини његов саставни део

Члан 25.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-542/2019-05

У Београду, 31. децембра 2019. године

Министар,

Зоран Ђорђевић, с.р.

Програм за полагање Стручног испита за рад агенција за привремено запошљавање

ОПШТИ ДЕО

Устав Републике Србије

1) Право на рад

2) Право на штрајк

3) Равноправност полова

Закон о раду („Службени гласник РС”, бр. 24/05, 61/05, 54/09, 32/13, 75/14, 13/17 – одлука УС, 113/17 и 95/18 – аутентично тумачење)

1) Предмет

2) Значење појединих појмова

3) Међусобни однос закона, колективног уговора, правилника о раду и уговора о раду

4) Основна права и обавезе

5) Забрана дискриминације

6) Услови за заснивање радног односа

7) Уговор о раду

8) Ступање на рад

9) Пробни рад

10) Радни однос на одређено време

11) Радни однос за обављање послова са повећаним ризиком

12) Радни однос са непуним радним временом

13) Радни однос са помоћним кућним особљем

14) Приправници

15) Уговор о правима и обавезама директора

16) Образовање, стручно оспособљавање и усавршавање

17) Радно време

18) Одмори и одсуства

19) Заштита запослених

20) Зарада, накнада зараде и друга примања

21) Потраживања запослених у случају стечајног поступка

22) Права запослених код промене послодавца

23) Вишак запослених

24) Клаузула забране конкуренције

25) Накнада штете

26) Удаљење запосленог са рада

27) Измена уговорених услова рада

28) Премештај у друго радно место рада

29) Упућивање на рад код другог послодавца

30) Престанак радног односа

31) Остваривање и заштита права запослених

32) Рад ван радног односа

33) Савет запослених

34) Синдикат запослених

35) Репрезентативност и утврђивање репрезентативности синдиката

36) Колективни уговори

37) Надзор

38) Сарадња са централним регистром обавезног социјалног осигурања

Закон поједностављеном радном ангажовању на сезонским пословима у одређеним делатностима („Службени гласник РС”, број 50/18)

1) Предмет уређивања закона

2) Појам послодавца

3) Појам сезонског радника

4) Ангажовање на обављеним сезонским пословима

5) Казнене одредбе (члан 23. тачка 1. и тачка 2. и ст. 2–4)

Закон о условима за упућивање запослених на привремени рад у иностранство и њиховој заштити („Службени гласник РС”, број 91/15)

1) Предмет закона

2) Основни појмови

3) Примена закона

4) Заштита запослених

5) Услови упућивања

6) Услови повратка

7) Обавезе послодавца

8) Осигурање

9) Безбедност и здравље на раду

10) Смештај, исхрана и превоз

11) Зарада

12) Припрема за упућивање на привремени рад

13) Сарадња између органа и организација

14) Надзор над применом закона

15) Казнене одредбе

Закон о задругама („Службени гласник РС”, број 112/15)

1) Предмет закона

2) Појам задруге

3) Појам задругара

4) Задружне вредности и принципи

5) Задруга као правно лице

6) Огранак

7) Пословно име

8) Врсте задруга

9) Студентско-омладинске задруге као врста задруга

10) Стицање статуса задругара студентско-омладинске задруге

11) Задругар студентско-омладинске задруге млађи од 18 година

ПОСЕБАН ДЕО

Закон о агенцијском запошљавању („Службени гласник РС”, број 86/19)

1) Предмет Закона

2) Дефиниције

3) Услови за рад Агенције

4) Заснивање радног односа

5) Уговор о уступању запослених између Агенције и послодавца корисника

6) Уговор о уступању запослених у случају упућивања у другу државу

7) Забрана закључивања уговора о уступању запослених

8) Ограничење закључивања уговора о уступању запослених

9) Дејство одредаба о забрани закључивања уговора о раду

10) Трајање уступања

11) Претпоставка уступања

12) Обавезе Агенције према уступљеном запосленом

13) Обавезе послодавца корисника

14) Безбедност и здравље на раду

15) Одговорност послодавца корисника и Агенције у вези са повредом на раду и професионалном болешћу

16) Друге обавезе Агенције и послодавца корисника

17) Колективна права уступљених запослених

18) Унапређење услова усавршавања и приступа објектима за боравак деце

19) Накнада штете

20) Супсидијарна одговорност Агенције и послодавца корисника у вези са повредом на раду и професионалном болешћу

21) Надзор

22) Казнене одредбе

23) Прелазне и завршне одредбе

Уредба о класификацији делатности („Службени гласник РС”, број 54/10)

1) 78.10 – делатност агенција за запошљавање (опис)

2) 78.20 – делатност агенција за привремено запошљавање (опис)

3) 78.30 – остала уступања људских ресурса (опис)

Разлике између агенцијског запошљавања и уступања запослених и:

1) рада на привременим и повременим пословима

2) рада на привременим и повременим пословима које обављају чланови омладинских и студентских задруга

3) упућивања запослених на привремени рад у иностранство

4) упућивање запослених на привремени рад код другог послодавца

5) поједностављеног радног ангажовања на сезонским пословима у одређеним делатностима

6) делатности агенција за запошљавање

Образац 1.

**З А Х Т Е В**

**ЗА УТВРЂИВАЊЕ ИСПУЊЕНОСТИ ПРОСТОРНИХ И TЕХНИЧКИХ УСЛОВА ЗА РАД АГЕНЦИЈЕ**

Министарству за рад, запошљавање, борачка и социјална питања;
Инспекторату за рад;
Одељењу/Одсеку инспекције рада \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подносилаца захтева: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив, седиште, ПИБ и матични број, адреса, овлашћено лице, контакт телефон, мејл адреса)

Молим да се на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ утврди испуњеност просторних и техничких услова за рад Агенције за привремено запошљавање.

У прилогу достављам:

1) доказ о правном основу за коришћење просторија;

2) плански приказ радних просторија, са наведеном површином сваке просторије и спратом;

3) списак неопходне канцеларијске опреме.

Име и презиме подносиоца: (читко, штампаним словима)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (потпис)

Образац 2.

Министарству за рад, запошљавање, борачка и социјална питања
Београд, Немањина 22-26

**ЗАХТЕВ
ЗА УТВРЂИВАЊЕ ИСПУЊЕНОСТИ УСЛОВА ЗА РАД АГЕНЦИЈЕ ЗА ПРИВРЕМЕНО ЗАПОШЉАВАЊЕ**

ЗА ИЗДАВАЊЕ ДОЗВОЛЕ ЗА ПРОДУЖЕЊЕ ДОЗВОЛЕ

ЗА ПРОМЕНУ СЕДИШТА ЗА ОТВАРАЊЕ ПОСЛОВНЕ ЈЕДИНИЦЕ

 **Подаци који се односе на издавање дозволе:**

**1. Подаци о подносиоцу захтева**

Подносилац \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 *(навести пословно име предузетника / привредног друштва)*Адреса *(адреса седишта и адреса за пријем поште[[1]](#footnote-1) предузетника/привредног друштва)*Лице за контакт
Телефон/е-маил

**2. Подаци о неосуђиваности**

|  |
| --- |
| **Изјава предузетника**  |
| Потврђујем да нисам осуђиван за кривично дело из групе кривичних дела из области рада, за кривична дела примања и давања мита, за кривична дела проневере, за које је изречена безусловна казна затвора у трајању од најмање шест месеци |  |  |
| **Изјава у име привредног друштва** |  |  |
| Потврђујем да оснивач, члан, законски заступник нису осуђивани за кривична дела из групе кривичних дела из области рада, за кривична дела примања и давања мита, за кривична дела проневере, за које је изречена безусловна казна затвора у трајању од најмање шест месеци |  |  |

**3. Подаци о месту и лицу које ће обављати послове уступања запослених**

Послови уступања запослених ће се обављати у просторијама: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(град, улица и број места)*

Послове уступања запослених ће обављати: *(навести име/имена и презиме/презимена, ниво образовања, стручни испит за рад за агенција за привремено запошљавање)*
1)
2)
3)

**4. Подаци који се односе на продужење дозволе, промену седишта, отварање пословне јединице[[2]](#footnote-2):**

Врста промене: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број и датум решења/дозволе за рад: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 *(на којој ће се обављати послови уступања запослених)*

Прилог:

1) Доказ о испуњености просторно – техничких услова за рад агенције за привремено запошљавање
2) Доказ о Овлашћеном лицу са положеним Стручним испитом за рад агенције за привремено запошљавање
3) Доказ о уплаћеној републичкој административној такси[[3]](#footnote-3)
4) Доказ о неосуђиваности предузетника/оснивача, члана и законског заступника привредног друштва за кривична дела из тачке 2. овог захтева

Датум и место: Подносилац захтева:

Образац 3.

**ПРИЈАВА ЗА ПОЛАГАЊЕ СТРУЧНОГ ИСПИТА ЗА РАД АГЕНЦИЈА ЗА ПРИВРЕМЕНО ЗАПОШЉАВАЊЕ**

поднета

**МИНИСТАРСТВУ ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**

Београд, Немањина 22-26

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 *име, име једног родитеља и презиме кандидата*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *датум и место рођења*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *ЈМБГ*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *место и адреса пребивалишта кандидата*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *стечено образовање*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *назив и адреса седишта послодавца (ако је послодавац подносилац пријаве)*

Својство овлашћеног лица:

а) законски заступник привредног друштва

б) предузетник

в) запослени који је овлашћен да закључује уговоре о раду и уговоре о
уступању запослених

Контакт телефон, е-маил, факс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Напомене:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Место и датум: ПОДНОСИЛАЦ ПРИЈАВЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (потпис одговорног лица или кандидата)

Прилог:

1. диплома, односно уверење о степену и врсти образовања кандидата (оригинал или оверена фотокопија);
2. фотокопија личне карте или очитана лична карта;

доказ о уплати републичке административне таксе за полагање Стручног

Образац 4.

**РЕПУБЛИКА СРБИЈА**

**МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**

**КОМИСИЈА ЗА ПОЛАГАЊЕ СТРУЧНОГ ИСПИТА ЗА РАД АГЕНЦИЈА ЗА ПРИВРЕМЕНО ЗАПОШЉАВАЊЕ**

**З А П И С Н И К

о полагању Стручног испита за рад агенција за привремено запошљавање**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(име, име једног родитеља и презиме кандидата)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(датум и место рођења)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(јединствени матични број грађана)

пред Комисијом за полагање Стручног испита за рад агенција за привремено запошљавање, у саставу:

Председник комисије \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Испитивачи:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ године, приступио је полагању стручног испита за рад агенција за привремено запошљавање при чему је показао следеће резултате:

**ОПШТИ ДЕО ИСПИТА ЗА РАД АГЕНЦИЈА ЗА ПРИВРЕМЕНО ЗАПОШЉАВАЊЕ:**

Постављена питања:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПОЛОЖИО НИЈЕ ПОЛОЖИО

**ПОСЕБНИ ДЕО ИСПИТА ЗА РАД АГЕНЦИЈА ЗА ПРИВРЕМЕНО ЗАПОШЉАВАЊЕ:**

Постављена питања:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПОЛОЖИО НИЈЕ ПОЛОЖИО

**Напомене:**
1. Кандидат је одустао од полагања испита који је започео;
2. Комисија је одложила полагање испита који је кандидат започео;
3. Кандидат је делимично положио испит (општи део).

**Општи успех кандидата на испиту:**
ПОЛОЖИО НИЈЕ ПОЛОЖИО

**Чланови комисије: Секретар комисије:**

**Председник комисије:**

Образац 5.



**РЕПУБЛИКА СРБИЈА**

**МИНИСТАРСТВО ЗА РАД, ЗАПОШЉАВАЊЕ,**

**БОРАЧКА И СОЦИЈАЛНА ПИТАЊА**

**Комисија за полагање Стручног испита за рад агенција за привремено запошљавање**

***УВЕРЕЊЕ О ПОЛОЖЕНОМ СТРУЧНОМ ИСПИТУ ЗА РАД АГЕНЦИЈА ЗА ПРИВРЕМЕНО ЗАПОШЉАВАЊЕ***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(име, име једног родитеља и презиме)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(датум и место рођења)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ЈМБГ)

\_\_\_\_\_\_\_\_\_\_\_\_\_\_\_\_\_\_\_\_\_\_ године, пред Комисијом за полагање Стручног испита за рад агенција за привремено запошљавање положио-ла је

***СТРУЧНИ ИСПИТ ЗА РАД АГЕНЦИЈА ЗА ПРИВРЕМЕНО ЗАПОШЉАВАЊЕ***

 Уверење се издаје на основу члана 24. Правилника о условима за издавање дозволе за рад Агенције за привремено запошљавање и полагање стручног испита за рад те агенције.

Број: Председник комисије

Датум:

 \_\_\_\_\_\_\_\_\_\_\_\_\_\_\_\_\_\_

МП

1. Ако се ова адреса разликује од адресе седишта [↑](#footnote-ref-1)
2. Поред ових података подносилац захтева дужан је да попуни и део који садржи податке који се односе на издавање дозволе. [↑](#footnote-ref-2)
3. Такса се плаћа у висини утврђеној у складу са Законом о републичким административним таксама (Тарифни број 205д) у зависности од врсте захтева [↑](#footnote-ref-3)